fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi nb fi pt fi fi en fi fi fi fi fi fi fi fi fi fi pt fi fi fi fi en fi fi en fi fi fi fi fi fi en fi fi fi eo fi fi fi fi fi et fi fi sv fi fi fi fi et fi fi fi fi fi fi fi fi fi fi en fi fi fi fi fi fi fi fy fi fi fi fi fi de fi fi fi fi en fi fi fi fi fi fi fi nb fi fi fi fi fi fi fi fi fi fi fi fi fi fi fi fi es es en es fi fi
Aihe: Varusteiden ja välineiden laatu - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Etusivu › Foorumit › Välineet › Varusteiden ja välineiden laatu
Esillä 19 viestiä, 1 - 19 (kaikkiaan 19)
24.10.2013 10:55:00 #332724 Ilmoita asiaton viesti
Golf-harrastuksessani hankkimaani varustukseen olen ollut melko tyytyväinen. Niin mailojen kuin vaatetuksen kestävyys ja laatu on ollut hyvää luokkaa ja vastannut odotuksiani. Lähes kaikki hankinnat olen tehnyt Suomessa. Yhden reklamaation olen joutunut tekemään ja silloinkin sain uuden välineen rikkoutuneen tilalle. Esim vaatteet, jopa sadevaatteet, ovat kestäneet yli odotusten. Täytyy tunnustaa että suurin osa ostamistani tuotteista on ollut keskimääräistä kalliimpia, tosin iso osa alennusmyynneistä hankttua.    Yksi välttämätön varuste poikkeaa tässä suhteessa täysin muista. Ainakin omassa käytössäni. Nimittäin golfkengät. Suositut FootJoyn että Adidaksen keskihintaista kalliimmat mallit hajoavat noin vuoden käytössä. Suurin ongelma on pohjan rakenteen pettäminen ja vesitiiviyden loppuminen. Päällysnahan puolesta kestäisivät. Jos kengät on hankittu keväällä pelataan syksy märin sukin. Itse olen normaalirakenteinen ja pelaan noin 60-70 kierrosta vuodessa.     Jos verrataan vaelluskäyttöön tehtyjen laadukkaiden nahkakenkien kestävyyteen on golfkenkien kestävyys ehkä 15-20%. Siis todellakin surkea. Ovh-hinnat lähes samaa luokkaa. Nyt golfkenkiä painoa kevennetään entisestään ja on mahdollista että kestävyys heikkenee entisestään. Minusta kengän painolla ei ole suurta merkitystä. Tärkeintä on käyttömukavuus, laatu ja kestävyys. Jos joku ei jaksa kiertää kenttää johtuu se muista syistä. Joillakin on paksummat pohkeet kuin toisilla ja kävely sujuu lisäpainosta huolimatta.     Tähän kysymys: Löytyykö markkinoilta kestävää laadukasta kenkämerkkiä tai mallia? Painolla ei ole väliä eikä hinnalla.
24.10.2013 14:52:00 #301672 Ilmoita asiaton viesti
Laadukkaat golfkengät ovat ainakin minun käytössäni kestäneet jo muutaman vuosikymmenen ajan sen n. 100 kierrosta eli n. 400 tuntia. Joskus 100 kierrosta tuli jo vajaassa vuodessa, nyt siihen menee lähes 2 vuotta. Yleensä 100 kierroksen jälkeen ainakin kenkien vesitiiviys alkaa pettää, vaikka ne muuten olisivat vielä ihan hyvät. Aiemmin golfkengistä hajosivat nastojen kiinnitysalustat, nyt ne kestävät paremmin. Käytkö muuten vaeltelemassa 60-70 kertaa vuodessa?
Mielestäni hyvin aihelliinen keskustelun avaus, erityisesti kenkien osalta.
Itselläni on ollut jo vuosia usea pari (yleensä 2-3) yhtäaikaisessa käytössä ja vaihtelen niitä enemmän tai vähemmän tasaisesti. JOKA kierroksen jälkeen putsaan kengät ja laitan kuivumaan huolellisesti. Kierroksia kertyy noin 120-130 per vuosi, eli noin 50 kierrosta per kenkäpari.
Ihmetystä herättää se, että esim tänä vuonna (100 kierrosta) olen käyttänyt kahta erimerkkistä kenkäparia joista kumpikin on top-4 tunnettujen kengänvalmistajien joukossa. Ja kummastakin merkistä olen käyttänyt heidän high-line mallia (pro) ovh:ltaan 200€+
Kumpikin kenkäpari on vuoden käytön jälkeen surkeassa kunnossa, pohjan rakenne kulunut, pohjan ja nahan välinen reunus halkeillut, ja päästävät läpi vettä oikein huolella.
Jep, olen reklamoinut ja vaihtanut kyllä kenkäpareja uusiin vuosien varrella, mutta on se nyt kumma jos laatua ei saada paremmaksi niin ettei aina tarvitsisi käydä reklamoimassa.
Periferian mielipiteeseen yhtyen, näissä marginaaleissa ei ole mitään väliä painaako ne 100 grammaan enemmän tai vähemmän, mutta kestää niiden kyllä pitäisi. Kunnon vaelluskenkiä käyttää helposti 5-10 vuotta ja niillä mennään usein aika paljon pahemmissa olosuhteissä kuin golfkengillä, semminkin kun sadekelillä ei tule edes usein pelattua muuta kuin kisoissa.
24.10.2013 17:42:00 #301674 Ilmoita asiaton viesti
Harmi jos avaus oli epäselvä.
Golfkenkämarkkina on valmistajille hyvä bisnes,sillä ovh-hinnaltaan 200€ maksavat kengät valmistetaan niin heiveröisinä että kestävät noin 70 kierrosta eli vajaa 700km. Tämä siis minun käytössäni. Maasto on helpoin mahdollinen eli joustava nurmialue ja kengän rasitus myös helpoin mahdollinen eli minimi eli vain kulkijan oma paino. No joku saattaa kantaa kevyttä bägiä. Kengissä joita itse olen tähän mennessä hankkinut on laatu mielestäni täyttä p…aa. Toive olisikin että jostain löytyisi laadukas kenkä? Tietoa kaivataan.
Vertasin siis vaelluskenkiin. Vaeltaja saattaa kulkea polkujen lisäksi lähes pahimmassa mahdollisessa maastossa eli kivirakoissa, suossa, juurakossa ja reittiin saattaa kuulua jatkuvaa kiipeilyä ja vesistöjen ylityksiä. Kenkää rasittaa kävelijän lisäksi raskaan kantamuksen paino. Tuntureilla on lunta ja jäätä ja lämpötila saattaa olla pakkasella eli rasituksena jäätyminen-sulaminen. Joku viikko saattaa olla pelkää vesisadetta eli kenkä on päältä koko ajan märkä. Mutta ihme kyllä kengät kestävät vähintään 5 kertaa sen mitä golfkenkä. Tämä vesitiviyden osalta. Rakenne kestää vielä enemmän. Nyt en tarkoita citymarketissa myytäviä talvilenkkareita. Muun muassa saksalaiset ovat valmistaneet laadukkaita kenkiä jo luokkaa sata vuotta ellei enemmänkin (Meindl, Hanwag,…). Ja kesto siis kilometreissä eikä käyttökerroissa!! Sama on autossani eli matkamittariin kertyy ajetut kilometrit, ei käyttökerrat.
24.10.2013 18:24:00 #301675 Ilmoita asiaton viesti
Sanot, että golfkengät kestävät n. 700 km ja vaelluskengät kestävät väh. 5 kertaa enemmän, eli > 3500 km? En tiedä, mitä tarkoitat, mutta pidän sitä aika kohtuullisena, että golfkengät kestävät reilut 1000 km. Sporttrackillä mitattuna oma golfkierrokseni on yli 10 km.
24.10.2013 18:58:00 #301676 Ilmoita asiaton viesti
periferia kirjoitti: (24.10.2013 14:42:15)
Harmi jos avaus oli epäselvä.
Golfkenkämarkkina on valmistajille hyvä bisnes,sillä ovh-hinnaltaan 200€ maksavat kengät valmistetaan niin heiveröisinä että kestävät noin 70 kierrosta eli vajaa 700km. Tämä siis minun käytössäni. Maasto on helpoin mahdollinen eli joustava nurmialue ja kengän rasitus myös helpoin mahdollinen eli minimi eli vain kulkijan oma paino. No joku saattaa kantaa kevyttä bägiä. Kengissä joita itse olen tähän mennessä hankkinut on laatu mielestäni täyttä p…aa. Toive olisikin että jostain löytyisi laadukas kenkä? Tietoa kaivataan.
Vertasin siis vaelluskenkiin. Vaeltaja saattaa kulkea polkujen lisäksi lähes pahimmassa mahdollisessa maastossa eli kivirakoissa, suossa, juurakossa ja reittiin saattaa kuulua jatkuvaa kiipeilyä ja vesistöjen ylityksiä. Kenkää rasittaa kävelijän lisäksi raskaan kantamuksen paino. Tuntureilla on lunta ja jäätä ja lämpötila saattaa olla pakkasella eli rasituksena jäätyminen-sulaminen. Joku viikko saattaa olla pelkää vesisadetta eli kenkä on päältä koko ajan märkä. Mutta ihme kyllä kengät kestävät vähintään 5 kertaa sen mitä golfkenkä. Tämä vesitiviyden osalta. Rakenne kestää vielä enemmän. Nyt en tarkoita citymarketissa myytäviä talvilenkkareita. Muun muassa saksalaiset ovat valmistaneet laadukkaita kenkiä jo luokkaa sata vuotta ellei enemmänkin (Meindl, Hanwag,…). Ja kesto siis kilometreissä eikä käyttökerroissa!! Sama on autossani eli matkamittariin kertyy ajetut kilometrit, ei käyttökerrat.
Tuo voi pitää paikkansa, jos vain kävelet kentällä etkä lyö ollenkaan. Minulla ainakin lyönnissä kenkiin kohdistuu kova vääntö kun jalkaterä yrittää kääntyä ja ruusukkeet yrittävät panna vastaan. Tätä tapahtuu useimmilla n. 50 kertaa kierroksen aikana, eli 5000 kertaa sadan kierroksen kuluessa. Kyllä siinä kenkä on lujilla, välillä märkänä ja välillä kuivana.
24.10.2013 20:54:00 #301677 Ilmoita asiaton viesti
get in the hole!
Verrattaessa vaellukseen ei myöskään pidä unohtaa, että vaikka golfkenttä on maastollisesti helpompi paikka kuin pohjoisen tunturit ja suot, on sinne myös henkilökunnan toimesta kylvetty monenlaista tuotetta jotka heikentävät oleelisesti hyvänkin kengän käyttöikää.
Lapin maastoihin noita tököttejä ei vielä toivottavasti kylvetä.
24.10.2013 22:02:00 #301678 Ilmoita asiaton viesti
Alkuperäinen kysymys kuului jos joku merkki olis jota vois suositella?
Siihen aikaan kun kengissä oli oikeat piikit niin 1 merkki oli yli muiden mun mielestä: Mizuno TP.
Mizuno oli pois kenkämarkkinoilta muutaman vuoden mutta on näemmä taas mukana. Ne oli kestävät ja hyvät. Siihen aikaan tuli kierroksia väh 100 kaudessa ja pelailin aina 2lla parilla kerralla. Jos oikein muistan niin TPt oli käytössä väh. 3vuotta. Kulutin niitä 2 paria.
Itsellä tulee niin vähän kierroksia nykyään että 3t kengät joita käytän on ollu 5-3 vuotta mutta seuraavat kun joudun hankkimaan on Mizunot!
24.10.2013 22:05:00 #301679 Ilmoita asiaton viesti
Ostin syksyn alenusmyynistä 3vuotta sitten Vaeluskengät ja ovat kestäneet hyvin pelaan noin 100 kierosta kesässä.Ja mitä tulee ruusukeihin niin nythän on tullut näitä lenkkari mallisia kenkiä ilman ruususukeita. Ja eihän tavallinen tuupari tarvii niitä.
24.10.2013 23:09:00 #301680 Ilmoita asiaton viesti
Tuoreiden laskujen mukaan mulla on 13 paria golfkenkia eika niissa yhdessakaan ole pelkoa laadun pettamisesta. Miksi? Enpa tuota tullut edes ajatelleeksi ennen kun luin alustuksen, silla kun niita kenkia kayttaa varien ja kelien puolesta varsin tasaisesti ja pitaa huolta niista, niin kyllahan ne kestaa pitkaan. Vesikeleille ja todella markiin ruohoihin en laita jalkoihin muuta kun Nike Bandonit, jotka ovat olleet kaytossa jo nelisen vuotta. Muita kenkia valikoimassani ovat: Eccoja, Nikeja, True Linkswareja ja yhdet viitisen vuotta vanhat Callawayt, jotka pelittaa edelleen.
Eli jos viestiketjun alustajalla ei ole rahasta pulaa, niin osta useampi pari kenkia, joista vahintaan yhdet ovat esim Niken Bandonit ja kayta niita tasaisesti. Kosteus ja muta on pahasta kengille, joten aina silloin kunnon sadekengat jalkaan!
Itse valttelen kaikkea mita golf-Adidas tekee, mutta se olenkin vain mina…
25.10.2013 09:09:00 #301681 Ilmoita asiaton viesti
Totta kyllä 13paria kenkiä pitääkin kestää 13vuotta.Eihän se teekuin yksi pari vuotta kohti.Ja senhän kestää jo 30eur.lenkkarit.Sillä eihän kenkä joudu juuri rasituselle tavallisella tuuparila jolla hcp10-25hcp joita on noin 80%pelaajista.Siillä liikuminen on rauhallista kävelyä hyvällä alustalla.
25.10.2013 13:45:00 #301682 Ilmoita asiaton viesti
Olen huomannut saman, kuin ketjun avaaja. Kenkien rikkoontumiseen vaikuttaa myös tallustelijan jalat ja kävelytapa. Tusina harrastekenkäparia on varmaan vähän ylimitoitettua, toista se on ammatikseen kenkiä kuluttavilla, joilla voi olla ’toimistolla’ erillinen kenkävarasto.
Itselläni on vaikeuksia löytää lestejä, jotka sopisivat täysin jalkaani. Lisäksi joudun käyttämään erityisiä pohjallisia, jotka rasittaa kenkiä päkiän alta sekä kantakupin alaosasta enemmän, kuin alkuperäiset. Lisäksi muutama muu jalkani muoto aiheuttaa sen, että pahimmillaan alle 10 kierroksen kävelyllä kevyemmät ja lenkkitossumaisista materiaaleista valmistetut vuorit antavat perikis tai kuluvat puhki yhtä matkaa jalkojeni kanssa.
En tiedä kilometreistä, mutta käytännössä hyvälaatuiset kengät kestää käytössäni kahden parin kierrätyksellä nipin napin yhden kesän. Vesitiiviys menee usein lyhemmässäkin ajassa. Monilla merkeillä on vesitiiveystakuu, mutta se ei kata tilanteita, joissa paljon käytetyt kengät rikkoontuvat muulla tavalla, kuin kalvon hajoamisena.
Pelikertoja tulee toistasataa kaudessa. Saman päivän aikana vaihdan yleensä kengät, jos pelaan kaksi kierrosta. Muuten käytän vuoropäivinä eri kenkiä, jotta ne ehtivät kuivaa ennen seuraavaa käyttökertaa.
Olen jo joitakin vuosia selvitellyt erilaisia vaihtoehtoja omasta jalasta tehtyyn lestiin valmistettavien kenkien hankintamahdollisuuksia, mutta ne on olleet aika vähissä. FootJoy:lla on MyJoyis-järjestely, mutta heidän tarjolla olevista kymmenistä lesteistä ei tavallisesti golfkaupan kenkämyyjät osaa kertoa muuta, kuin, että on leveä tai kapea. Vaikeinta on löytää pystysuunnassa riittävän tilava jalkine. Siihen ei levymallinen lestitesteri anna vastauksia.
Hulluinta olisi mielestäni maksaa sopimattomasta ’omaan jalkaan tehdystä’ kengästä Custom-made-hinta vain todetakseen, ettei tämä sovikaan sen paremmin, kuin hyllytavara.
25.10.2013 22:28:00 #301683 Ilmoita asiaton viesti
jappna kirjoitti: (25.10.2013 6:09:57)
Totta kyllä 13paria kenkiä pitääkin kestää 13vuotta.Eihän se teekuin yksi pari vuotta kohti.Ja senhän kestää jo 30eur.lenkkarit.Sillä eihän kenkä joudu juuri rasituselle tavallisella tuuparila jolla hcp10-25hcp joita on noin 80%pelaajista.Siillä liikuminen on rauhallista kävelyä hyvällä alustalla.
Ne sehän on selvä, vain ne pelaajat, joilla tasoitus on välillä 10-25, joita on 80% kaikista pelaajista kävelevät rauhallista kävelyä hyvällä alustalla. Kokonaan toinen tilanne on lopuilla noin 20%:lla, joilla tasoitus on alle 10 tai yli 25, jotka kävelevät reippaasti epätasaisella alustalla. Lienee sanomattakin selvää, että heillä kenkä joutuu aivan toisenlaiselle rasitukselle!
25.10.2013 23:39:00 #301684 Ilmoita asiaton viesti
The Left Shoe Company. Suosittelen. Ei kuitenkaan ääriolosuhteisiin !
26.10.2013 03:04:00 #301685 Ilmoita asiaton viesti
Sama tilanne minullakin eli hyvin jalkaan sopivat Fj kengät kesti n. 120 kiekkaa ja sit vesi sisään eli aika tasalaatuista kamaa näkyy olevan. Toki tällä massalla kiertoliike on aika raju saumoille vaan myisivät sit erikseen kenkiä jotka kestää aikuisen miehen heilumisen..
27.10.2013 03:51:00 #301686 Ilmoita asiaton viesti
pesu satulasaippualla ja rasvakäsittely jokaisen kiekan jälkeen auttaa nahkaan ja vedenpitäjyyteen ihmeellisen hyvin. Samat futarin kolmet monot käytössä jo neljättä vuotta.
28.10.2013 01:28:00 #301687 Ilmoita asiaton viesti
Useampi kenkäpari on varmaan hyvä idea. Itse kierrätän useampaa paria siten, että vanhemmilla kengillä pelaan kauniina kesäpäivinä (silloin ei tarvita vedenpitävyyttä) ja uudempia kenkiä käytän märillä keleillä (eli silloin kun ne vielä pitävät vettä). Syksyn sateisilla ja läpimärillä kentilla käytän Gore Tex kalvolla vuorattuja trekkareita. Tällä tavalla saan pidennettyä kenkien käyttöikää useampaan vuoteen.
Kokemukseni mukaan kenkien käyttömukavuus on kyllä erittäin tärkeä asia. Monissa uudenmallisissa kengissä on muovinen (tai jotain vastaavaa materiaalia) pohja. Tämä tekee pohjan kovin jäykäksi ja kovaksi, tällaisilla kengillä on vaikea jaksaa täyttä kierrosta sillä jalkaa väsyy niissä. Nyt olen ostanut pari paria uusia tennarityyppisiä (oikea termi lienee Street-mallisia kenkiä), pehmeäpohjaisia kenkiä, niillä on tosi mukava kävellä pidempiäkin matkoja eikä jalat väsy niissä lainkaan. Okei, niissä ei ole piikkeejä eikä ruusukkeitakaan, vain pienet nystyrät pohjassa mutta tällaisella tasoituksella pelaavana nämä kengät riittävät vallan hyvin.
Näyttää siltä, että urheilukenkä on sen verran monimutkainen kapine monine erilaisine ominaisuksineen, että siitä on vaikea saada täydellistä, kaikissa ominaisuksissa hyvää. Täytynee tyytyä erilaisiin kompromisseihin.
28.10.2013 01:30:00 #301688 Ilmoita asiaton viesti
Tommy Armour kirjoitti: (24.10.2013 11:52:48)
Laadukkaat golfkengät ovat ainakin minun käytössäni kestäneet jo muutaman vuosikymmenen ajan sen n. 100 kierrosta eli n. 400 tuntia.
Olen aina käyttänyt ainoastaan FootJoyn waterproof-kenkiä. Pelaan n. 60 kierrosta kaudessa. Kyllä kaikki kengät ovat kolme kautta kestäneet.
12.11.2013 19:55:00 #301689 Ilmoita asiaton viesti
Olen pelannut jo kaksi kesää , 120-150 kierrosta, Merrelin matalavartisilla Goretex vaelluskengillä. Kengissä on vaelluskenkään suunniteltu Vibram pohja. Kengät ovat toimineet golfissa mielestäni yhtä hyvin kuin mikä tahansa golfkenkä. Pohjassa ei ole havaittavissa kulumisen merkkejä ja vedenpitävyys on edelleen huippuluokkaa. Pituuteni on hieman yli 170 cm ja paino noin 70 kg. Kenkiä olen käyttänyt myös niiden varsinaiseen tarkoitukseen, vaellukseen. Suosittelen kokeilemaan. Ostin kengät aikanaan alemyynnistä ja hinta oli 50 €.
Esillä 19 viestiä, 1 - 19 (kaikkiaan 19)
Sinun täytyy olla kirjautunut vastataksesi tähän aiheeseen.
Etusivu › Foorumit › Välineet › Varusteiden ja välineiden laatu
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.